雲門匡真禪師畫像贊二首
作者：釋德洪
朝代：宋

paragraphs: 見流滔天，公峙如山。
壁立萬仞，捍其狂瀾。
可望而却，不可覽攀。
犀顱虎眸，美髥繞頬。
雲辭電機，霹靂爲舌。
邪宗墮傾，魔膽破裂。
須臾清明，光風霽月。
叢林驢騾，蹴踏龍象。
不可系羈，逸氣邁往。
我不得濟，大地是浪。
忽然現前，清機歷掌。
阿羅漢有，三毒捺落。
迦沒欛柄，咄哉黄面。
淛子一生，喫著不盡。